smcproject/ml-wiki-sentences huggingface dataset:
ഈ കാലഘട്ടത്തിലാണ് മെട്രോ നിലയങ്ങളുടെ നിർമ്മാണവും അലങ്കാരവും അവയുടെ ഔന്നത്യത്തിലെത്തിയത്.
ശീത യുദ്ധം VDNKh നിലയം (ശീതയുദ്ധ കാലഘട്ടം)
ശീതയുദ്ധ കാലത്ത് നിർമ്മിക്കപ്പെട്ട നിലയങ്ങൾ കൂടുതൽ ആഴത്തിലായിരുന്നു.
ആണവയുദ്ധം ഉണ്ടായാൽ സുരക്ഷിത സ്ഥാനങ്ങളായി ഉപയോഗിക്കാനായിരുന്നു ഇത്.
ഈ കാലഘട്ടത്തിൽ നിലയങ്ങൾ താരതമ്യേന ലളിതമായാണ് നിർമ്മിക്കപ്പെട്ടത്. 'പഴുതാര' എന്നാണ് ഇവ അറിയപ്പെട്ടിരുന്നത്.
രണ്ട് വരികളിലായി കാലുകൾപോലെയുള്ള നാൽപ്പത് തൂണുകൾ ഇവയ്ക്കുണ്ടായിരുന്നു.
ഇത്തരത്തിലുള്ള നിലയങ്ങൾ ഏതാണ്ടെല്ലാം ഒരു പോലെയുള്ളതായിരുന്നു.
1970-ഓടെയാണ് മെട്രോ നിലയങ്ങൾ പഴയ രീതിയിൽ നിർമ്മിച്ചുതുടങ്ങിയത്.
സോവിയറ്റ് കാലഘട്ടത്തിലെ ഏറ്റവും ആഢംമ്പരപൂർണ്ണമായ നിർമിതികളിലൊന്നായിരുന്നു മോസ്കോ മെട്രോ.
മെട്രോയിൽ 'സ്വെറ്റ്' (പ്രകാശം, ജ്യോതി) നിറഞ്ഞുനിൽക്കണമെന്നായിരുന്നു.
സ്റ്റാലിന്റെ ആഗ്രഹം.
ഇതിലൂടെ ഒരു 'പ്രകാശം നിറഞ്ഞ ഭാവി' റഷ്യൻ ജനതയെ കാണിക്കുക എന്നതായിരുന്നു ഉദ്ദേശ്യം.
വെണ്ണക്കല്ല് പാകിയ ഹാളുകളും ഉയർന്ന മേൽക്കൂരയും മനോഹരമായ വിളക്കുകളും മെട്രോയെ ഒരു ഭൂഗർഭ കൊട്ടാരസമുച്ചയത്തോടുപമിക്കാൻ പലരേയും പ്രേരിപ്പിക്കുന്നു.
1935-ൽ മെട്രോ പൊതുജനങ്ങൾക്കായി തുറന്നപ്പോൾ അത് നഗരത്തിനുള്ളിലെ യാത്രാസംവിധാനത്തിന്റെ നട്ടെല്ലായി മാറി.
സ്റ്റാലിനേയും പാർട്ടിയേയും പ്രശംസിച്ചും, പുതിയ ജീവിതരീതിയെ ഉദ്ഘോഷിച്ചും ജനങ്ങളെ അധികാരികൾ ആഗ്രഹിക്കുന്ന മൂല്യങ്ങളിലേക്ക് ആകർഷിക്കുക എന്ന ലക്ഷ്യവും മെട്രോയുടെ നിർമ്മാണശൈലിയിൽ പ്രകടമാണ്.
ഉദാഹരണത്തിന് ഡൈനാമോ സ്റ്റേഡിയത്തിനടുത്തുള്ള മെട്രോ നിലയത്തിലെ ചിത്രങ്ങൾ കായികശക്തി ആഘോഷിക്കുന്നവയാണ്.
കലാപരമായ മികവ്, സാങ്കേതികമികവ്, സ്റ്റാലിനിസ്റ്റ് 'മൂല്യങ്ങൾ' - ഇവയെല്ലാം മെട്രോയിൽ കാണാം.
അങ്ങനെ "Art is no use unless it serves politics" എന്ന നികോലായ് ചെർണിഷെവ്സ്കിയുടെ വചനം അക്ഷരംപ്രതി നടപ്പിലാക്കുകയാണ് മെട്രോ ചെയ്യുന്നത്.
വിളക്കുകളുടെ ചുമതല  അബ്രാം ദാംസ്കി എന്ന എഞ്ചിനിയർക്കായിരുന്നു .
പ്രകാശത്തിൽ ഒരു കലയ്ക്കു സാദ്ധ്യത കണ്ടെത്തിയത് ഇദ്ദേഹമാണ്.
പല വസ്തുക്കൾകൊണ്ടും, പല രീതിയിലുമുള്ള വിളക്കുകളുണ്ടാക്കി പരീക്ഷണങ്ങൾ നടത്തപ്പെട്ടു.
The Kaluzhskaya Station was designed by the architect [Leonid] Poliakov.
Poliakov’s decision to base his design on a reinterpretation of Russian classical architecture clearly influenced the concept of the lamps, some of which I planned in collaboration with the architect himself.
The shape of the lamps was a torch – the torch of victory, as Poliakov put it...
The artistic quality and stylistic unity of all the lamps throughout the station’s interior made them perhaps the most successful element of the architectural composition.
All were made of cast aluminum decorated in a black and gold anodized coating, a technique which the Metrostroi factory had only just mastered.
The Taganskaia Metro Station on the Ring Line was designed in...
quite another style by the architects K.S. Ryzhkov and A. Medvedev...
Their subject matter dealt with images of war and victory...
The overall effect was one of ceremony, perhaps even lavish to excess.
In the platform halls the blue ceramic bodies of the chandeliers played a more modest role, but still emphasised the overall expressiveness of the lamp.
” — Abram Damsky, Lamps and Architecture 1930–1950 യന്ത്രവത്കരണം
1928 മുതൽ '32 വരെ നീണ്ടുനിന്ന ആദ്യ പഞ്ചവത്സരപദ്ധതിയിൽ കൈവരിച്ച യന്ത്രവത്കരണമാണ് മെട്രോ സാധ്യമാക്കിയത്.
ഒരു കർഷകരാഷ്ട്രമായിരുന്ന റഷ്യയ്ക്ക് അതുവരെ ഇത്രയധികം ഉരുക്കോ മറ്റ് അവശ്യസാധനങ്ങളോ ഉത്പാദിപ്പിക്കുവാനാവുമായിരുന്നില്ല.
അതിനാൽ മെട്രോ ഒരർത്ഥത്തിൽ യന്ത്രവത്കൃതറഷ്യയുടെ ആദ്യ പരീക്ഷണമായിരുന്നു.
ആദ്യ പഞ്ചവത്സരപദ്ധതിയാണ് മെട്രോ സാധ്യമാക്കിയതെങ്കിൽ മെട്രോയാണ് രണ്ടാമത്തെ പഞ്ചവത്സരപദ്ധതി ( നഗരവത്കരണം ) സാധ്യമാക്കിയത്.
1928-ൽ മോസ്കോനിവാസികളുടെ എണ്ണം 21.6 ലക്ഷമായിരുന്നുവെങ്കിൽ 1932-ൽ അത് 36 ലക്ഷമായി.
അതിവേഗഗതാഗതമില്ലാതെ ഈ വളർച്ച സാധ്യമാകുമായിരുന്നില്ല.
സംഘടനാവത്കരണം
അധികാരം കേന്ദ്രീകരിച്ചതിലൂടെ സോവിയറ്റ് ഭരണകൂടത്തിന് പദ്ധതികൾ സംഘടിതമായി ചെയ്യുവാൻ കഴിഞ്ഞു. 'മുതലാളിത്ത' രാഷ്ട്രങ്ങളിലുള്ളതിനേക്കാൾ മികച്ച ഒരു ഗതാഗതസംവിധാനം നിർമ്മിക്കുക എന്നത് അവർക്ക് പ്രധാനമായിരുന്നു.
മെട്രോ നിർമ്മാണത്തിന് ചൂക്കാൻ പിടിച്ചത് 'ഇരുമ്പ് കമ്മീസാർ' എന്നറിയപ്പെട്ടിരുന്ന ലാസർ കഗാനോവിച്ച് ആയിരുന്നു.
നിർമ്മാണം ശരിയായി നടക്കാൻ എന്തു ക്രൂരതയും ചെയ്യാൻ മടിയില്ലാത്തയാളായിരുന്നു ഇരുമ്പ് കമ്മീസാർ.
വടക്കൻ റഷ്യയിൽനിന്നും തടിയും, ഉക്രയിനിൽനിന്നും സൈബീരിയയിൽ നിന്നും കൽക്കരിയും , Dniepr ജലവൈദ്യുതപദ്ധതിയിൽ നിന്നും വൈദ്യുതിയും മാഗ്നിറ്റോഗോർസ്കിൽനിന്നും ഇരുമ്പും ഉരുക്കും, വോൾഗാ പ്രദേശത്തുനിന്നുമുള്ള സിമ്മന്റും, കരേലിയ, ക്രിമിയ, കവ്കാസ്, യൂറാൾ, സൈബീരിയ എന്നിവിടങ്ങിൽനിന്നുമുള്ള വെണ്ണക്കല്ലും കരിങ്കല്ലും മെട്രോയുടെ നിർമ്മാണത്തിനുപയോഗിച്ചു.
പ്രൊപ്പഗണ്ട
ആദ്യ പതിമൂന്ന് നിലയങ്ങൾ തുറക്കപ്പെട്ട 1935 മേയ് പതിനഞ്ചാംതിയതി പരേഡുകളും പാട്ടുകച്ചേരികളും നാടകങ്ങളുമുൾപ്പെട്ട ആഘോഷങ്ങൾ മോസ്കോ നഗരത്തിൽ നടത്തപ്പെട്ടു.
അന്ന് മെട്രോയിൽ യാത്ര ചെയ്തത് 2,85,000 പേരാണ്.
രണ്ടായിരം മെട്രോ തൊഴിലാളികളുടെ ഗാനമേളയും അന്ന് നടത്തി.
മോസ്കോ മെട്രോയിലെ തീവണ്ടികൾക്ക് മണിക്കൂറിൽ എൺപത് കിലോമീറ്റർ വരെ വേഗത്തിൽ ഓടാനാവുമ്പോൾ ന്യൂ യോർക്ക് സബ്വേയുടെ തീവണ്ടികൾക്ക് മണിക്കൂറിൽ എഴുപത്തിരണ്ട് കിലോമീറ്റർ വേഗത്തിലേ നീങ്ങാൻ കഴിയുകയുള്ളു എന്ന് എടുത്തുപറയാനും അധികാരികൾ മറന്നില്ല.
മെട്രോ രണ്ട്
സാധാരണക്കാർക്കായുള്ള മെട്രോയേക്കാൾ ആഴത്തിൽ മെട്രോ - 2 എന്ന ഒരു പാത ഉള്ളതായി വിശ്വസിക്കുന്നവരുണ്ട്.
ആണവായുധ ആക്രമണമുണ്ടായാൽ നഗരവാസികളെ - പ്രധാനമായും പട്ടാള മേധാവികളെ - ഒഴിപ്പിക്കാനാണ് ഇതെന്നാണ് ഇവർ വാദിക്കുന്നത്.
ഈ പാതയുടെ നിർമ്മാണം 1997-ൽ പൂർത്തിയായി എന്നും ഇവർ പറയുന്നു.
പ്രവർത്തനം സാങ്കേതികം 81-740/741 തീവണ്ടി (ഇടത്ത്), 'ഈ' (E) ടൈപ്പ് (വലത്ത്)
മറ്റ് റഷ്യൻ റെയിൽപ്പാതകളെപ്പോലെ 1520 മില്ലീമീറ്റർ 'റഷ്യൻ ഗേജാ'ണ് മെട്രൊയിലും ഉപയോഗിക്കുന്നത്.
(ഇത് പാശ്ചാത്യ രാജ്യങ്ങളിലെ 1435 'സ്റ്റാൻഡേഡ് ഗേജി'നേക്കാൾ വലുതും ഇന്ത്യയിലെ 1676 'ബ്രോഡ് ഗേജി'നേക്കാൾ ചെറുതുമാണ്.) പാളങ്ങൾക്കിടയിലുള്ള ഒരു കമ്പിയാണ് വൈദ്യുതി നൽകുന്നത്.
ഒരു നിലയത്തിൽനിന്നും അടുത്തതിലേക്കുള്ള ശരാശരി ദൂരം 1.7 കിലോമീറ്ററാണ്.
ഏറ്റവുമടുത്തുള്ള നിലയങ്ങൾ Vystavochnaya യും Mezhdunarodnayaയുമാണ് (502 മീറ്റർ).
ഏറ്റവും ദൂരം Krylatskoye, Strogino നിലയങ്ങൾ തമ്മിലാണ് (6627 മീറ്റർ).
ഫില്യോവ്സ്കയ, ബുത്തോവ്സ്കയ പാതകളിലെ നിലയങ്ങളൊഴികെ എല്ലാ നിലയങ്ങൾക്കും എട്ട് കോച്ച് തീവണ്ടികളെ നിർത്താനാവശ്യമുള്ള 155 മീറ്റർ നീളമുണ്ട്.
സമസ്ക്വൊറിയെറ്റ്സ്കയ, കാലുഷ്ക്കെ-റിഷ്ക്കെ, തഗാൻസ്ക്കൊ-ക്രാസ്നൊപേഷ്നെൻസ്കയ, കലിനിൻസ്ക-സോൾണ്ട്സെവ്സ്കയ, സെർപ്പുഖോവ്സ്കൊ-ടിമിര്യസെവ്സ്കയ, ല്യുബ്ലിൻസ്കൊ-ദിമിത്രോവ്സ്കയ പാതകളിൽ എട്ട് കോച്ച് തീവണ്ടികളും, സൊക്കോൾനിച്ചെസ്കയ പാതയിൽ ഏഴ് കോച്ച് തീവണ്ടികളും കോൾട്ട്സെവായ, കഹോവ്സ്കയ പാതകളിൽ ആറ് കോച്ച് തീവണ്ടികളുമാണ് ഓടുന്നത്.
ഫില്യോവ്സ്കയ, അർബാറ്റ്സ്കൊ-പൊക്രോവ്സ്കയ പാതകളിലെ ആറ്, ഏഴ് കോച്ച് തീവണ്ടികളെ മാറ്റി പകരം നാല്, അഞ്ച് കോച്ച് 81-740/741 "റുസിച്ച്" തീവണ്ടികളെ ഉപയോഗിക്കുകയാണ്.
ബുത്തോവ്സ്കയ പാതയിൽ മൂന്ന് കോച്ച് 81-740/741  തീവണ്ടികളാണ് ഉപയോഗിക്കുന്നത്.
മോസ്കോ മെട്രോയുടെ 196 നിലയങ്ങളിൽ 76 എണ്ണം ആഴത്തിലും, 104 എണ്ണം മണ്ണിനടിയിലും, പതിനൊന്നെണ്ണം തറനിരപ്പിലും, നാലെണ്ണം ഉയരത്തിലും, ഒരെണ്ണം ഒരു പാലത്തിലുമാണ്.
ആഴത്തിലുള്ളവയിൽ ഇരുപതെണ്ണം തൂണുകളിൽ ഭാരം നൽകുന്നവയും (Deep Column Station), അൻപത്തഞ്ചെണ്ണം ചുവരുകളിൽ ഭാരം നൽകുന്നവയും (Pylon Station) ഒരെണ്ണം ഒറ്റ മുറിയുമാണ് (Single Vault Station).
മണ്ണിനടിയിലെങ്കിലും ആഴത്തിലല്ലാത്ത 104 നിലയങ്ങളിൽ എഴുപതെണ്ണം തൂണുകളിൽ ഭാരം നൽകുന്നവയും(Shallow Column Station) ബാക്കിയുള്ളവ ഒറ്റ മുറിയുമാണ്.
മെട്രോ നിലയങ്ങൾ Deep Column Station Pylon Station Shallow Column Station Single Vault Station ടിക്കറ്റിങ്ങ്
1960 മുതൽ 1990 വരെ മോസ്കോ മെട്രോയിൽ എവിടെനിന്നും എവിടെ പോകാനും അഞ്ച് കോപ്പെക് (ഒരു റൂബിലിന്റെ ഇരുപതിലൊന്ന്) ആയിരുന്നു ടിക്കറ്റ്.
1991-ഓടെ ഉയർന്നു തുടങ്ങിയ ചാർജ്ജ് 2014 ജനുവരിയിൽ 50 റൂബിലിലെത്തി.
ഒരു യാത്രയ്ക്ക് ഒരു റേറ്റ് എന്നതാണ് രീതി.
എത്ര ദൂരം യാത്ര ചെയ്തു എന്നത് പ്രശ്നമല്ല.
കേറുന്നിടത്താണ് ടിക്കറ്റ് പരിശോധിക്കുന്നത്.
ഒരു യാത്രയ്ക്കുള്ള ടിക്കറ്റിനു പുറമേ ചില പ്രത്യേക എണ്ണം യാത്രകൾക്കും ടിക്കറ്റുണ്ട്.
ഒരു മാസത്തേക്കോ വർഷത്തേക്കോ ഉള്ള പാസുകളും ലഭ്യമാണ്.
ഇവയിൽ 33% വരെ ആനുകൂല്യം നൽകാറുണ്ട്.
ഏഴ് വയസ്സുവരെയുള്ള കുട്ടികൾക്ക് മാതാപിതാക്കളോടൊപ്പം യാത്ര സൗജന്യമാണ്.
1991 വരെ നാണയം നൽകുമ്പോൾ തുറക്കുന്ന കതകുകളാണ് ഉപയോഗിച്ചിരുന്നത്.
പിന്നീട് പ്ലാസ്റ്റിക് ടോക്കണുകളും മാഗ്നറ്റിക് കാർഡുകളും പരീക്ഷിച്ചു.
1998-ൽ പ്ലാസ്റ്റിക് സ്മാർട്ട് കാർഡുകൾ ഉപയോഗിച്ചുതുടങ്ങി.
2004-ഇൽ ക്രെഡിറ്റ് കാർഡായും ഉയ്പയോഗിക്കാവുന്ന സോഷ്യൽ കാർഡും, 2007-ൽ സ്മാർട്ട് കാർഡുകൾക്കുപകരം അൾട്രാലൈറ്റ് ടിക്കറ്റുകളും ഇറക്കി.
മെട്രോയിൽ ഉപയോഗിക്കാവുന്ന ക്രെഡിറ്റ് കാർഡുകൾ പല ബാങ്കുകളും പുറത്തിറക്കിയിട്ടുണ്ട്.
ഇവയ്ക്കു പുറമേ മറ്റു പല രീതിയിലും ടിക്കറ്റുകൾ ലഭ്യമാണ്.
കണക്കുകൾ 2009-ഇലെ യാത്രക്കാർ 239,22,00,000 (239.2 കോടി) — വിദ്യാർത്ഥികൾ 23,90,00,000 വരുമാനം (2005) 1,599.74 കോടി റൂബിൽ പാതകളുടെ ആകെ നീളം 326.2 കിലോമീറ്റർ നീളംകൂടിയ പാത അർബാറ്റ്സ്കൊ-പൊക്രോവ്സ്കയ (43.5 കി.മീ.) നീളംകൂടിയ പ്ലാറ്റ്ഫോം Vorobyovy Gory (282 മീറ്റർ) എസ്ക്കലേറ്ററുകൾ 631 ഡിപ്പോകൾ 16 ഒരു ദിവസം ഓടുന്ന തീവണ്ടികൾ 9,915 ശരാശരി വേഗത മണിക്കൂറിൽ 41.71 കി.
കോച്ചുകളുടെ എണ്ണം 4,428 ഉപയോഗത്തിലുള്ളവ 3,397 ദിവസേനയുള്ള ഓട്ടം 556.2 കിലോമീറ്റർ ഒരു കോച്ചിലെ യാത്രക്കാർ 53 നീളംകൂടിയ എസ്ക്കലേറ്റർ 126 മീറ്റർ (Park Pobedy) ജീവനക്കാർ 34,792 — പുരുഷന്മാർ 18,291 — സ്ത്രീകൾ 16,448 കൃത്യ സമയം പാലിക്കുന്നത് 99.96% രണ്ട് തീവണ്ടികൾ തമ്മിലുള്ള സമയം 90 സെക്കൻട് ശരാശരി യാത്ര 13 കിലോമീറ്റർ അപകടങ്ങൾ 1977 ബോംബുസ്ഫോടനം
1977 ജനുവരി എട്ടാം തിയതിയുണ്ടായ ബോംബുസ്ഫോടനത്തിൽ ഏഴുപേർ മരിക്കുകയും മുപ്പത്തിമൂന്നുപേർക്ക് പരിക്കുപറ്റുകയും ചെയ്തു.
മൂന്ന് അർമേനിയൻ വംശജരെ വധശിക്ഷയ്ക്ക് വിധിച്ചു .
എന്നാൽ ഇവർ നിരപരാധികളാണെന്നും ഒരു വാദമുണ്ട്.
1981 തീപ്പിടുത്തം
1981 ജൂണിൽ ഉണ്ടായ ഒരു തീപ്പിടുത്തത്തിൽ ഏഴുപേർ കൊല്ലപ്പെട്ടു.
1982 എസ്കലേറ്റർ അപകടം
1982 ഫെബ്രുവരി പതിനേഴിന് Aviamotornaya നിലയത്തിൽ എസ്കലേറ്റർ തകർന്നുവീണു (എട്ടു മരണം) 2000 ബോംബുസ്ഫോടനം
2000 ആഗസ്റ്റ് എട്ടാംതിയതി Pushkinskaya നിലയത്തിലുണ്ടായ ബോംബുസ്ഫോടനത്തിൽ പന്ത്രണ്ടുപേർ കൊല്ലപ്പെട്ടുകയും നൂറ്റിയൻപതോളം പേർക്ക് പരിക്കേൽക്കുകയും ചെയ്തു.
2004 ബോംബുസ്ഫോടനങ്ങൾ
2004 ഫെബ്രുവരി ആറാംതിയതിയുണ്ടായ ചാവേർബോംബുസ്ഫോടനത്തിൽ 41 പേർ മരിക്കുകയും നൂറോളം പേർക്ക് പരിക്കേൽക്കുകയും ചെയ്തു.
ആഗസ്റ്റ് മുപ്പത്തിയൊന്നാം തിയതിയുണ്ടായ രണ്ടാമത്തെ സ്ഫോടനത്തിൽ പത്തുപേർ കൊല്ലപ്പെട്ടു.
ചെച്ചെൻ വിഘടനവാദികളായ Tambiy Khudiyev, Maksim Panaryin, Murad Shavayev എന്നിവരെ ജീവപര്യന്തം ശിക്ഷയ്ക്ക് വിധിച്ചു.
2005 പവർ ഫെയില്യുർ
2005 മേയ് ഇരുപത്തിയഞ്ചാം തിയതി പവർ ഫെയില്യുർ കാരണം നിരവധി തീവണ്ടികൾ ഓടിയില്ല.
നഗരത്തിന്റെ തെക്കു ഭാഗമായിരുന്നു കൂടുതൽ ബാധിച്ചത്.
പല തീവണ്ടികളും ടണലുകൾക്കകത്ത് കുടുങ്ങിക്കിടനു.
ആളപായമുണ്ടായില്ല.
2006 അപകടം
2006 മാർച്ച് പത്തൊൻപതാം തിയതി ഒരു അനധികൃത പരസ്യത്തിന്റെ തൂണ് ഓടുന്ന തീവണ്ടിയിൽ ഇടിച്ചു.
2010 ബോംബുസ്ഫോടനങ്ങൾ
2010 മാർച്ച് ഇരുപത്തിയൊൻപതാംതിയതി Lubyanka, പാർക്ക് കുൾത്തുറി നിലയങ്ങളിലുണ്ടായ ബോംബുസ്ഫോടനങ്ങളിൽ നാൽപ്പതുപേർ കൊല്ലപ്പെട്ടു.
ചെച്ചെൻ ചാവേറുകളാണ് ആക്രമണങ്ങൾ നടത്തിയത്.
2014 പാളംതെറ്റൽ
2014 ജൂലൈ പതിനഞ്ചാംതിയതി Park Pobedy, Slavyansky Bulvar നിലയങ്ങൾക്കിടയിലുണ്ടായ പാളംതെറ്റലിൽ ഇരുപത്തിയൊന്നുപേർ മരിച്ചു.
ഭാവി വികസനം ദോസ്തയേവ്സ്കയ നിലയം (2010)
2020-ഓടെ നൂറ്റിയൻപത് കിലോമീറ്റർ പാതകൂടി നിർമ്മിക്കാനാണ് തീരുമാനം.
അതോടെ ലോകത്തിലെ മൂന്നാമതേറ്റവും വലിയ മെട്രോ ശൃംഖലയാവും മോസ്കോയിലേത്.
അവലംബം പുറത്തേയ്ക്കുള്ള കണ്ണികൾ Wikimedia Commons has media related to Moscow Metro .
Official website Way system map of the Moscow Metro Archived 2016-03-04 at the Wayback Machine .
List of famous Moscow Metro stations illustrated contemporary description of the Moscow underground
മോസ്കോ-സെൻറ് പീറ്റേഴ്സ്ബർഗ് റെയിൽവേ ഈ ലേഖനം ഒരു അനാഥലേഖനമാണ് .
മോസ്കോ-സെൻറ് പീറ്റേഴ്സ്ബർഗ് റെയിൽവേ മോസ്കോയെയും സെൻറ് പീറ്റേഴ്സ്ബർഗിനേയും തമ്മിൽ ബന്ധിപ്പിക്കുന്ന റെയിൽവേയാണ്.
649.7 കിലോമീറ്ററാണ് ഈ റെയിൽവേയുടെ ആകെ ദൈർഘ്യം.
റഷ്യൻ റെയിൽവേയുടെ ഉപവിഭാഗമായ ഒക്ത്യബ്രസ്കായാ റെയിൽവേയാണ് ഈ റെയിൽവേ കൈകാര്യം ചെയ്യുന്നത്.
പ്രധാന സ്റ്റേഷനുകൾ
ക്ലിൻ, റെഡ്കിനോ, ത്വെർ, ലിഖോസ്ലാവൽ, കലാനിഷ്കോവ്, വൈഷ്നി വോളോക്യോക്, ബോലോഗോയേ, ഒകുലോവ്കോ, ലുഖാ, മലയാ വിഷറാ, ചുന്തോവോ, ല്യുബാൻ, ടോസ്നോ.
റഷ്യയിലെ രണ്ടാമത്തെ പഴയ റെയിൽവേയാണിത്.
സെൻറ് പീറ്റേഴ്സ്ബർഗിനേ സാർസ്കോ സെലോയുമായി ബന്ധിപ്പിക്കുന്ന പാതയായിട്ടാണ് തുടക്കം.
പവേൽ പെട്രോവിച്ച് മെൽനികോവ് (1804 – 1880) എന്ന എൻജിനീയറായിരുന്നു ഈ റെയിൽവേ പ്രോജക്ടിൻറെ സൂത്രധാരൻ.
പിന്നീട് ഇദ്ദേഹത്തിനോടുള്ള ബഹുമാനാർത്ഥം ഇദ്ദേഹത്തിൻറെ പ്രതിമ മോസ്കോയിലെ ലെനിൻഗാർഡ്സ്കി റെയിൽവേ ടെർമിനലിൽ സ്ഥാപിക്കുകയുണ്ടായി.
പത്തു വർഷത്തെ നിർമ്മാണത്തിന് ശേഷം 1851 നവംബർ ഒന്നിനാണ് പാത തുറന്നത്.
ആദ്യ തീവണ്ടി സെൻറ് പീറ്റേഴ്സ്ബർഗിൽ നിന്ന് 11.15-ന് പുറപ്പെട്ട് പിറ്റേ ദിവസം 9 മണിക്ക് മോസ്കോയിലെത്തി.
21 മണിക്കൂറും 45 മിനിട്ടുമാണ് അന്നെടുത്ത സമയം.
മോസ്ക്കോ മുക്ക് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ പത്തനംതിട്ട ജില്ലയിൽ അടൂർ താലൂക്കിൽ പന്തളം തെക്കേക്കര പഞ്ചായത്തിൽ കീരുകുഴി കുരമ്പാല വഴിമദ്ധ്യേ സ്ഥിതി ചെയ്യുന്ന ഒരു ചെറിയ ജംഗ്ഷനാണ് മോസ്കോ മുക്ക്.
മോസ്ക്കോ എന്ന റഷ്യൻ സ്ഥലനാമം ഈ ജംഗ്ഷന് ലഭിക്കാനിടയാക്കിയ സാഹചര്യം രസകരമാണ്.
കേരളത്തിൽ കമ്മ്യൂണിസ്റ്റ് പാർട്ടി സ്ഥാപിതമായ കാലഘട്ടത്തിൽ തന്നെ ഈപ്രദേശത്തും പാർട്ടി അണികളും അനുഭാവികളും ഉണ്ടായിരുന്നു.
അവരിലാരോ നൽകിയ പേരാണ് മോസ്കോ മുക്ക് എന്നത്.
മോസ്ക്വ നദി ഇംഗ്ലീഷ് വിലാസം https://ml.wikipedia.org/wiki/Moskva_River
55°05′N 38°50′E ﻿ / ﻿ 55.083°N 38.833°E ﻿ / 55.083; 38.833 വോൾഗ നീർത്തടത്തിന്റെ മാപ്പ്.
മോസ്ക്വനദി ഹൈലൈറ്റ് ചെയ്തിരിക്കുന്നു.
രണ്ട് നദികൾ മോസ്കോ കനാൽ വഴി ബന്ധിപ്പിച്ചിരിക്കുന്നു.
പടിഞ്ഞാറൻ റഷ്യയിലുള്ള ഒരു നദിയാണ് മോസ്ക്വനദി (റഷ്യൻ: река Москва, Москва-река, Moskva-reka) അഥവാ മോസ്കോനദി .
മോസ്കോയുടെ 140 കിലോമീറ്റർ പടിഞ്ഞാറ് നിന്നാണ് മോസ്ക്വ നദി ഉത്ഭവിക്കുന്നത്.
സ്മോളെൻസ്ക് , മോക്സോ ഒബ്ലാസ്റ്റ് എന്നിവിടങ്ങളിലൂടെ കിഴക്കോട്ട് ഒഴുകി മദ്ധ്യമോസ്കോയിലെത്തുന്നു.
തെക്ക് കിഴക്കേ മോസ്കോയുടെ 110 കിലോമീറ്റർ അകലെ കൊളൊമ്ന നഗരത്തിൽ വച്ച് ഈ നദി ഒക നദിയിൽചെന്ന് ചേരുന്നു.
അവസാനം അത് കാസ്പിയൻ കടലിൽ ചെന്ന് ചേരുന്നു.
Москва എന്ന റഷ്യൻ വാക്കിന്റെ രണ്ട് ഉച്ചാരണങ്ങളാണ് മോസ്ക്വ ഉം മോസ്കോ ഉം.
മോസ്കോ നഗരം ഈ നദിയുടെ പേരിലാണ് അറിയപ്പെടുന്നത്.
ru നഗരത്തിന്റെ യഥാർത്ഥ പേര് അജ്ഞാതമാണ്.
നീരൊഴുക്ക് മോസ്ക്വ നദി ഒക നദിയിൽ ചേരുന്നതിന് മുൻപ്.
കൊളൊമ്നയിൽ നിന്നുള്ള ഒരു ദൃശ്യം മോസ്ക്വ നദി മദ്ധ്യ മോസ്കോയിൽ നിന്ന്.
മോസ്കോ ക്രെംലിനിലേക്കുള്ള വഴിയിൽ
മോസ്ക്വ നദിക്ക് 503 കിലോമീറ്റർ നീളമുണ്ട്.
155 മീറ്റർ ഉയരത്തിൽ നിന്നാണ് നദി കടലിൽ എത്തുന്നത്.
നീർത്തടത്തിന് ഏകദേശം 17,600 ചതുരശ്ര കിലോമീറ്റർ വിസ്തൃതിയുണ്ട്.
നദിക്ക് മോസ്കോ നഗരത്തിന് മുകളിൽ 3 മീറ്റർ ആഴമുണ്ട് മോസ്കോ നഗരത്തിന് ശേഷം ആഴം 6 മീറ്ററായി വർദ്ധിക്കുന്നു .
നവംബർ-ഡിസംബർ മാസങ്ങളിൽ നദി തണുത്തുറഞ്ഞ് കട്ടിയാവുന്നു.
മാർച്ച് മാസം വരെ മോസ്ക്വനദി തണുത്തുറഞ്ഞിരിക്കും.
മോസ്കോ നഗരത്തിൽ ഇടക്കിടക്ക് നദി തണുത്തുറയാറുണ്ട്.
2006-2007 ലെ ഒരു അസാധാരണ വരൾച്ചകാലത്ത് ജനുവരി 25നുതന്നെ ഐസ് ഉരുകാനാരംഭിച്ചിട്ടുണ്ട്.
മോസ്കോ നഗരത്തിൽ നദിയിലെ ജലനിരപ്പ്  കടൽ നിരപ്പിന് 120 മീറ്റർ മുകളിലാണ്.
1908 ലെ വെള്ളപ്പൊക്കത്തിൽ ജലനിരപ്പ് 127.25 വരെ ഉയർന്നിട്ടുണ്ട്.
ജലസ്രോതസ്സുകൾ
പ്രധാന ജലസ്രോതസ്സുകൾ  റുസ, ഇസ്ത്ര, യഉസ, പക്ര, സെവെർക്ക എന്നീ നദികളാണ്.
12% ജലം മഴയിൽ നിന്നും 61% ജലം നദികളിൽ നിന്നും 27% ഉറവകളിലൂടെയുമാണ് ലഭിക്കുന്നത്.
1932-1937 മോസ്കോ കനാൽ നിർമ്മിതിക്കു ശേഷം അപ്പർ വോൾഗ നദിയിൽ നിന്നും മോസ്ക്വ നദിയിലേക്ക് ജലം എത്തുന്നുണ്ട്.
↑ All numerical data: Russian: Энциклопедия "Москва", M, 1997 ( Encyclopedia of Moscow , Moscow, 1997) ↑ Russian: Носарев В.
, Скрябина, Т.
, "Мосты Москвы", М, "Вече", 2004, стр.194 ( Bridges of Moscow , 2004, p.194) ISBN 5-9533-0183-9
മോസ്കോ ഇന്റർനാഷണൽ ഡുഡക് ഫെസ്റ്റിവൽ ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2023 സെപ്റ്റംബർ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Moscow_International_Duduk_Festival
മോസ്കോയിൽ നടക്കുന്ന അർമേനിയൻ ദേശീയ സംഗീത ഉപകരണമായ ഡുഡൂക്കിന്റെ അന്താരാഷ്ട്ര വാർഷിക സംഗീതോത്സവമാണ് മോസ്കോ ഇന്റർനാഷണൽ ഡുഡക് ഫെസ്റ്റിവൽ , MIDF, .
ഡുഡുക്കിസ്റ്റ് എന്ന പ്രോജക്റ്റാണ് ഫെസ്റ്റിവൽ സംഘടിപ്പിക്കുന്നത്.
ഈ ക്ഷണത്തിൽ സുരൻ ബാഗ്‌ദാസര്യനും മറീന സെലിവനോവയും ഉൾപ്പെടുന്നു (2016 വരെ - ഹോവന്നസ് ഗസാര്യനും കൂടി) 2014-ൽ ഫെസ്റ്റിവലിന്റെ സംഘാടകർ ഡുഡുക്കിസ്റ്റ് ഹോവന്നസ് ഗസാര്യന്റെ നേതൃത്വത്തിൽ ദ സ്കൂൾ ഓഫ് ഡുഡക് സ്ഥാപിച്ചു.
ഉദ്ദേശ്യങ്ങൾ
റഷ്യയും അർമേനിയയും മറ്റ് രാജ്യങ്ങളും തമ്മിലുള്ള സാംസ്കാരിക ബന്ധങ്ങളും സഹകരണവും ശക്തിപ്പെടുത്തുക, അർമേനിയൻ സംസ്കാരത്തിന്റെ സംരക്ഷണവും വികാസവും പ്രോത്സാഹിപ്പിക്കുക എന്നിവയാണ് ഫെസ്റ്റിവലിന്റെ പ്രധാന ലക്ഷ്യങ്ങളിലൊന്ന്.
ലോകത്തിന്റെ വിവിധ ഭാഗങ്ങളിൽ നിന്നുള്ള കഴിവുള്ള ഡുഡുക്ക് കളിക്കാരെ കണ്ടെത്തി പ്രോത്സാഹിപ്പിക്കാനും ഫെസ്റ്റിവൽ ലക്ഷ്യമിടുന്നു.
കുറിപ്പുകൾ External links Moscow Duduk Festival Official Website Archived 2019-01-16 at the Wayback Machine .
മോസ്കോ ക്രെംലിൻ ഇംഗ്ലീഷ് വിലാസം https://ml.wikipedia.org/wiki/Moscow_Kremlin
മോസ്കോ നഗരത്തിന്റെ ഹൃദയഭാഗത്ത് സ്ഥിതിചെയ്യുന്ന ഒരു കോട്ടയാണ് മോസ്കോ ക്രെംലിൻ അഥവാ ക്രെംലിൻ (റഷ്യൻ: Моско́вский Кремль, tr. Moskovskiy Kreml; IPA: [mɐˈskofskʲɪj krʲɛmlʲ]).
ക്രെംലിനിന്റെ തെക്ക് ഭാഗത്ത് മോസ്ക്വ നദിയും കിഴക്ക് ഭാഗത്ത് ചുവന്ന ചത്വരം , സെന്റ്ബേസിൽ കത്തീഡ്രല്ലും പടിഞ്ഞാറ് ഭാഗത്ത് അലക്സാണ്ടർ പൂന്തോട്ടവും സ്ഥിതിചെയ്യുന്നു.
അഞ്ച് കൊട്ടാരങ്ങളും നാല് കത്തീഡ്രല്ലുകളും ക്രെംലിൻ മതിലും ക്രെംലിൻ ഗോപുരങ്ങളും  ചേർന്ന കെട്ടിട സമുച്ചയമാണ് ക്രെംലിനുകൾ (റഷ്യൻ കോട്ട).
റഷ്യൻ ഫെഡറേഷന്റെ പ്രസിഡന്റിന്റെ ഔദ്യോഗിക വസതിയാണ് ക്രെംലിൻ.
നഗരമധ്യത്തിലുള്ള കോട്ട എന്നതാണ് ക്രെംലിൻ എന്ന പേരിന്റെ അർത്ഥം.
അമേരിക്കയിലെ വൈറ്റ് ഹൗസ് പോലെ റഷ്യൻ ഗവൺമെന്റിന്റെ ആസ്ഥാനം സൂചിപ്പിക്കാനായി ക്രെംലിൻ എന്ന പദം ഉപയോഗിച്ചുവരുന്നു.
സോവിയറ്റ് യൂണിയനിലെ സർക്കാരിനെയും ( 1922-1991) അതിന്റെ ഉന്നതാധികാരികളെയും സൂചിപ്പിക്കുന്നതിന് നേരത്തെ ക്രെംലിൻ എന്ന പദം ഉപയോഗിച്ചിരുന്നു.
സോവിയറ്റ് യൂണിയൻ, റഷ്യ എന്നിവിടങ്ങളിലെ രാഷ്ട്രീയത്തെക്കുറിച്ചുള്ള പഠനമാണ് ക്രെംലിനോളജി .
ബിസി രണ്ടാം നൂറ്റാണ്ടുമുതൽ ഈ കോട്ട ഫിന്നോ ഉഗ്രിക്ക് ആളുകളുടെ തുടർച്ചയായ അധിനിവേശത്തിന് വിധേയമയിട്ടുണ്ട്.
11-ാം നൂറ്റാണ്ടുമുതൽ ബൊറോവിത്സ്കി കുന്നിന്റെ തെക്ക് പടിഞ്ഞാറേ ഭാഗം സ്ലേവുകൾ കയ്യടക്കിയിരുന്നു.
ഇതിന്റെ തെളിവുകൾ സോവിയറ്റ് ആർക്കിയോളസ്റ്റുകൾ കണ്ടെത്തിട്ടുണ്ട്.
നെഗ്ലിന്നയ നദി മൊസ്കാവ നദിയിൽ ചേരുന്ന കുന്നിന്റെ മുകളിൽ വിയാടിച്ചികൾ ഒരു കോട്ട തന്നെ പണിതിരുന്നു.
പതിന്നാലാം നൂറ്റാണ്ടുവരെ ഈ സ്ഥലം "മോസ്കോയുടെ ഗ്രാഡ്" എന്നാണ് അറിയപ്പെട്ടിരുന്നത്.
ക്രെംലിൻ എന്ന വാക്ക് ആദ്യം ഉപയോഗിച്ചത് 1331ലാണ് (മാക്സ് വാസ്മെർ ഈ വാദത്തെ എതിർക്കുന്നുണ്ട്) .
1156 ൽ യുറി ഡോൾഗോറുക്വി ഈ നിർമ്മിതി വലിയരീതിയിൽ വികസിപ്പിച്ചിട്ടുണ്ട്.
1237 ൽ ഈ കോട്ട മംഗോളികൾ നശിപ്പിച്ചുകളയുകയും 1339 ൽ പുനർനിർമ്മിക്കുകയും ചെയ്തു.
അവലംബം ↑ ↑ ↑ http://vasmer.narod.ru/p321.htm (Russian) ↑ Michael C. Paul, "The Military Revolution in Russia 1550–1682", The Journal of Military History 68, No. 1 (January 2004), 31.
പുറത്തേയ്ക്കുള്ള കണ്ണികൾ Travel2moscow.com – മോസ്കോ ഔദ്യോഗിക യാത്രാ വെബ്‍സൈറ്റ് Archived 2015-05-09 at the Wayback Machine .
ക്രെംലിന്റെ ചരിത്രം Archived 2010-09-26 at the Wayback Machine .
മോസ്കോ ക്രെംലിൻ സ്റ്റേറ്റ് ചരിത്ര സാംസ്കാരിക മ്യൂസിയം വെബ്സൈറ്റ് ഓപ്പൺ ക്രെംലിൻ
മോസ്ക് കെയ്സർസ്രാട്ട് ഇംഗ്ലീഷ് വിലാസം https://ml.wikipedia.org/wiki/Mosque_Keizerstraat Mosque Keizerstraat and the adjacent Neveh Shalom Synagogue
സുരിനാമിലെ പരമാരിബൊയിലെ ഇസ്ലാം പ്രചരണത്തിനായി ലാഹോർ അഹമദിയ്യ മൂവ്മെന്റിന്റെ ആസ്ഥാനം ആണ് മോസ്ക് കെയ്സർസ്രാട്ട് (5°49′43″N 55°9′36″W).
"സുരിനാംസ് ഇസ്ലാമിറ്റിഷെ വെരിനെയിംഗ്" (SIV) നീവ്യ ഷാലോം സിനഗോഗിന് സമീപമുള്ള കെയ്സർസ്രാട്ടിൽ പള്ളി സ്ഥിതിചെയ്യുന്നു.
1929-ൽ പരമാരിബൊയിലെ മുസ്ലീം കമ്മ്യൂണിറ്റി സ്ഥാപിതമായി.
ആദ്യ മസ്ജിദ്, മിനാരങ്ങളുള്ള ചതുരാകൃതിയിൽ മരം കൊണ്ടുള്ള ഒരു കെട്ടിടം 1932-ൽ പൂർത്തിയായി.
1979-ൽ ബോക്സിംഗ് ലെജന്റ് മുഹമ്മദ് അലി പള്ളി സന്ദർശിച്ചു.
ഇപ്പോഴത്തെ പള്ളി 1984-ൽ പൂർത്തിയായി.
ബാഹ്യ ലിങ്കുകൾ Mosque Keizerstraat എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Opening of Canjie Mosque in Guyana – The Canefield Ahmadiyya Culture Centre Mosque Opens Archived 2011-11-11 at the Wayback Machine .
City of Paramaribo, Keizerstraat City of Paramaribo, Keizerstraat 88
ഈ എന്ന ലേഖനം about a Surinamese building or structure ഒരു stub ആണ്.
ഈ Ahmadiyya -related എന്ന ലേഖനം ഒരു stub ആണ്.
മോസ്കോ സ്റ്റേറ്റ് യൂണിവേഴ്സിറ്റി
റഷ്യയിലെ മോസ്കോയിൽ സ്ഥിതിചെയ്യുന്ന ഒരു സഹവിദ്യാഭ്യാസ പൊതു ഗവേഷണ സർവ്വകലാശാലയാണ് മോസ്കോ സ്റ്റേറ്റ് യൂണിവേഴ്സിറ്റി (MSU; Russian : Московский государственный университет имени М. В. Ломоносова , often abbreviated МГУ).
1755 ജനുവരി 25-ന് മിഖായേൽ ലൊമൊണോസാവ് ആണ് ഇതു സ്ഥാപിച്ചത്.
1940 ൽ MSU, ലൊമോണൊസോവിനെ അനുസ്മരിച്ച് പുനർനാമകരണം ചെയ്യുകയും പിന്നീട് ലൊമോണൊസോവ് സർവകലാശാല എന്ന് അറിയപ്പെടുകയും ചെയ്തു.
ലോകത്തിലെ എറ്റവും ഉയരമുള്ള വിദ്യാഭ്യാസ സ്ഥാപനം ഇവിടെയാണുള്ളത്.
മെതിയന്ത്രം ഇംഗ്ലീഷ് വിലാസം https://ml.wikipedia.org/wiki/%E0%B4%AE%E0%B5%86%E0%B4%A4%E0%B4%BF%E0%B4%AF%E0%B4%A8%E0%B5%8D%E0%B4%A4%E0%B5%8D%E0%B4%B0%E0%B4%82 മെതിയന്ത്രം പ്രവർത്തിക്കുന്നു
ഇത് ഒര‌ു കാർഷികോപകരണമാണ് .
ചെടിയിൽ ( കതിരിൽ ) നിന്നും ധാന്യം വേർതിരിക്കുവാനാണ് മെതി യന്ത്രം ഉപയോഗിക്കുന്നത്.
ഇന്ധനോർജം വൈദ്യുതോർജം എന്നിവ    ഉപയോഗിച്ചാണ് മെതിയന്ത്രം പ്രവർത്തിപ്പിക്ക‌ുന്നത്.
ഇതിന്റെ പ്രവർത്തനം വളരെ ചിലവ‌ു കുറഞ ഒന്നാണ്.
നെൽകൃഷിയ‌ുടെ കാര്യക്ഷമത വർദ്ധിപ്പിക്ക‌ുവാൻ ഈ യന്ത്രം സഹായിക്ക‌ുന്നു.
നെല്ല‌ു കൂടാതെ ഗോതമ്പ് , ചോളം , ബാർളി , സൊർഗ്ഗം തുടങ്ങിയ വിള‍‍‍‍കളിലും മെതിയന്ത്രം ഉപയോഗിക്ക‌ുന്നു.
മെതിയെന്ത്രങ്ങൾ  രണ്ടു തരം ,
ബഹുവിള മെതിയന്ത്രം
നെല്ലു മെതിയന്ത്രം നെല്ലു മെതിയന്ത്രം സവിശേഷതകൾ picture of paddy thresher.
കൊയ്ത കറ്റകൾ മെതിച്ചെടുക്കുക എന്നത് ചിലപ്പോഴെങ്കിലും കൊയ്‌ത്തിനേക്കാൾ ദുഷ്‌കരമാകാറുണ്ട്.
പ്രത്യേകിച്ചു പ്രതികൂല കാലാവസ്ഥയിൽ പ്രാപ്‌തി കൂടിയ തരം മെതിയെന്ത്രങ്ങൾ ഈ സാഹചര്യത്തിൽ ഏറെ പ്രസക്തമാണ്.
ആണിപ്പല്ലുകൾ പിടിപ്പിച്ച ത്രഷിങ് സിലിണ്ടർ ആണ് ഇതിന്റെ പ്രധാന ഭാഗം.
കറ്റകൾ ഇടുന്നതിനുള്ള ഫീഡിങ്, പാറ്റുന്നതിനുള്ള ബോവറുകൾ, അരിപ്പകൾ തുടങ്ങിയവയാണ് പ്രധാന ഭാഗങ്ങൾ.
യന്ത്രത്തിനുള്ളിലേക്ക്‌ ഇട്ടുകൊടുക്കുന്ന കറ്റകൾ സിലിണ്ടറിന്റെ ഒരറ്റത്തുനിന്നു മറ്റേ അറ്റം വരെ നീങ്ങുന്നതിനിടയിൽ സിലിണ്ടറിനും കോൺകെവിനുമിടയിൽ ഞെരുക്കപ്പെടുകയും അതോടൊപ്പം മൂന്നിലധികം പ്രാവശ്യം സിലിണ്ടറിനൊപ്പം കറക്കപ്പെടുകയും ചെയ്യും .
ധാന്യം പൂർണ്ണമായും വേർതിരിക്കപ്പെട്ട വൈയ്‌ക്കോൽ പുറത്തേക്കും ബോവറുകളുടെ സഹായത്തോടെ വൃത്തിയാക്കപ്പെട്ട ധാന്യം സംഭരണസ്ഥലത്തേക്കും വീഴുന്നു .
സാങ്കേതിക വിശദാംശങ്ങൾ നീളം (മി .മീ ) : 3050 വീതി (മി .മീ ) : 2030 ഉയരം (മി .മീ ) : 1960 ഫീഡിങ് ട്രേയുടെ നീളം (മി .മീ )                    :905 സിലിണ്ടർ തരം                                         :സ്പയിക്ക് ടൂത്ത്‌ സിലിണ്ടർ വ്യാസം   ( മി .മീ ))                     :770 സിലിണ്ടർ നീളം    ( മി .മീ ))                        :1500 കോൺകേവ് നീളം  ( മി .മീ )                       :840 കോൺകേവ്  വീതി ( മി .മീ )                       :570 കേരളത്തിൽ കാർഷിക യന്ത്രങ്ങളുടെ നിർമ്മാതാക്കൾ
കേരള അഗ്രോ ഇൻഡസ്ട്രീസ് കോർപറേഷൻ
കുമാർ ഇൻഡസ്ട്രീസ്
കേരള അഗ്രോ മെഷിനറി കോർപറേഷൻ
റെയിഡ്‌കോ കേരള ലിമിറ്റഡ് അവലംബം
മെഡ്‌ജുഗോർജെ ഇംഗ്ലീഷ് വിലാസം https://ml.wikipedia.org/wiki/Medjugorje
ബോസ്നിയ ഹെർസെഗോവിനയിലെ ഹെർസഗോവിന പ്രദേശത്ത് മോസ്റ്റാറിൽ നിന്ന് 25 കിലോമീറ്റർ (16 മൈൽ) തെക്കുപടിഞ്ഞാറായി ക്രൊയേഷ്യയുടെ അതിർത്തിയോട് ചേർന്നുള്ള ഒരു പട്ടണമാണ് മെഡുഗോർജെ അഥവാ മെഡ്‌ജുഗോർജെ .
സിറ്റ്‌ലൂക്കിന്റെ മുനിസിപ്പാലിറ്റിയുടെ ഭാഗമാണ് ഈ നഗരം.
1981 മുതൽ ഔവർ ലേഡി ഓഫ് മെഡ്‌ജുഗോർജെയുടെ പേരിൽ ഈ പട്ടണം കത്തോലിക്കാ തീർത്ഥാടനത്തിന്റെ ഒരു ജനപ്രിയ സ്ഥലമായി മാറി.
ആറ് പ്രാദേശിക കുട്ടികൾക്ക് കന്യാമറിയത്തിന്റെ പ്രത്യക്ഷപ്പെടൽ സംഭവിച്ചതായും ഇന്നും സംഭവ്യമാണെന്നും ആരോപിക്കപ്പെടുന്നു.
മെഡ്‌ജുഗോർജെ എന്ന പേരിന്റെ അർത്ഥം "പർവ്വതങ്ങൾക്കിടയിൽ" എന്നാണ്.
സമുദ്രനിരപ്പിൽ നിന്ന് 200 മീറ്റർ (660 അടി) ഉയരത്തിൽ മെഡിറ്ററേനിയൻ കാലാവസ്ഥ ഇവിടെ അനുഭവപ്പെടുന്നു.
ഗോത്രപരമായി 2,306 ഏകീകൃത ക്രൊയേഷ്യൻ ജനസംഖ്യ ഈ പട്ടണത്തിൽ ഉൾക്കൊള്ളുന്നു.
റോമൻ കത്തോലിക്കാ ഇടവകയിൽ മെഡ്‌ജുഗോർജെ, ബിജാക്കോവിസി, വിയോണിക്ക, മിലറ്റിന, സുർമാൻസി തുടങ്ങിയ (പ്രാദേശിക ഭരണ-മത പ്രദേശം) അഞ്ച് അയൽ ഗ്രാമങ്ങൾ ഉൾപ്പെടുന്നു.
2019 മുതൽ വത്തിക്കാനും മെഡ്‌ജുഗോർജെയിലേക്കുള്ള തീർത്ഥാടനങ്ങൾക്ക് അനുമതി നൽകിയിട്ടുണ്ട്.
നെറെത്വ താഴ്‌വരയിലെ മെഡ്‌ജുഗോർജെയുടെ കിഴക്ക്, സെർബിയൻ ഓർത്തഡോക്സ് ക്സിറ്റോമിസ്ലിക് മൊണാസ്ട്രി 1566 മുതൽ നിലകൊള്ളുന്നു.
മദ്ധ്യകാലഘട്ടത്തിൽ സ്ഥാപിച്ച കത്തോലിക്കാ സെമിത്തേരിയിലെ ഗ്രൊബ്ല്ജെ സ്രെബ്രെനിക്ക ശവക്കല്ലറകളിലെ സ്‌മാരകശിലകൾ ഇന്നും മിലറ്റിനയിലെ കുഗ്രാമത്തിലും വിയോണിക്കയിലെ കുഗ്രാമത്തിലും കാണപ്പെടുന്നു .
മിലറ്റിനയിലെ സെമിത്തേരിയിൽ, റോമൻ കാലഘട്ടത്തിലെ നിർമ്മിതികൾ നിലകൊള്ളുന്നു.
അവശിഷ്ടങ്ങൾ ഇതുവരെ പൂർണ്ണമായി കുഴിച്ചെടുക്കപ്പെട്ടിട്ടില്ല.
പത്തൊൻപതാം നൂറ്റാണ്ടിലും ഇരുപതാം നൂറ്റാണ്ടിന്റെ തുടക്കത്തിലും
1878 വരെ ഇത് ഓട്ടോമൻ സാമ്രാജ്യത്തിന്റെ ഓസ്ട്രിയ-ഹംഗറിയുടെ ഭാഗമായിരുന്നു (1878-ലെ യുദ്ധം, അനെക്സേഷൻ 1908).
1882-ൽ മോസ്റ്ററിനും ഡാൽമേഷ്യയിലെ അഡ്രിയാറ്റിക് തീരത്തിനും ഇടയിലുള്ള റെയിൽ‌വേ പാത നിർമ്മിച്ചു.
സുർമാൻ‌സിയിലെ കുഗ്രാമത്തിൽ ഒരു സ്റ്റേഷൻ ഉണ്ടായിരുന്നു.
അതിലൂടെ ഗ്രാമത്തിന് റെയിൽ‌വേ ശൃംഖലയിലേക്ക് പ്രവേശനം ലഭിച്ചു.
1892-ൽ സ്വെറ്റി ജാക്കോവിന്റെ ("സെന്റ് ജെയിംസ്") കത്തോലിക്കാ ഇടവക മോസ്റ്റാർ പാസ്ക്കൽ ബുക്കോൺജിക് ബിഷപ്പ് സ്ഥാപിച്ചു.
പന്ത്രണ്ട് മീറ്റർ ഉയരമുള്ള യേശുവിൻറെ ക്രൂശിതരൂപം ഉള്ള ക്രീസെവാക് (കുരിശുമല) എന്ന പർവ്വതത്തിലേയ്ക്കുള്ള ഇടവകയിലെ കുരിശിന്റെ വഴി (ക്രിസ്നി പുട്ട്) 1934-ൽ പൂർത്തിയാക്കി.
1942 മെയ് 24 മുതൽ 1945 ജൂൺ ആരംഭം വരെ ഹെർസഗോവിനയിൽ ഫ്രാൻസിസ്കൻ ക്രമത്തിലെ 66 കത്തോലിക്കാ സന്യാസികളെ കമ്മ്യൂണിസ്റ്റുകാർ കൊലപ്പെടുത്തി.
ചിലരെ അവരുടെ മഠത്തിന് മുമ്പിലുള്ള തോട്ടത്തിൽ കത്തിച്ചു.
ഈ ക്രൂരതകൾ നടന്ന് ഏകദേശം 40 വർഷത്തിനുശേഷം, ബോസ്നിയൻ യുദ്ധം പൊട്ടിപ്പുറപ്പെടുന്നതിന് കൃത്യം 10 വർഷങ്ങൾക്ക് മുമ്പ്, താമസക്കാർ മെഡ്‌ജുഗോർജിൽ കന്യാമറിയത്തിന്റെ പ്രത്യക്ഷപ്പെടൽ റിപ്പോർട്ട് ചെയ്യാൻ തുടങ്ങി.
പ്രാർത്ഥന, പരിവർത്തനം, ഉപവാസം, തപസ്സ്, സമാധാനം എന്നിവയിലൂടെ ഇതിനെ അറിയപ്പെട്ടിരുന്നു.
റിപ്പോർട്ടുചെയ്‌ത ദൃശ്യങ്ങൾ ഭക്തി ഒന്നാം മരിയൻ പ്രത്യക്ഷീകരണത്തിന്റെ സ്ഥലമായ പോഡ്‌ബ്രോയിലെ കന്യാമറിയത്തിന്റെ പ്രതിമ.
1981 മുതൽ, ആറ് പ്രാദേശിക കുട്ടികൾ വാഴ്ത്തപ്പെട്ട കന്യാമറിയത്തിന്റെ ദർശനങ്ങൾ കണ്ടതായി പറഞ്ഞപ്പോൾ, മെഡ്‌ജുഗോർജെ കത്തോലിക്കാ തീർത്ഥാടനത്തിന്റെ അംഗീകാരമില്ലാത്ത സ്ഥലമായി മാറി.
യേശുവിന്റെ മാതാവായ മറിയ 1981 ജൂൺ 24 മുതൽ ഇന്നുവരെ മെഡ്‌ജുഗോർജെയിലെ (ഇപ്പോൾ കമ്മ്യൂണിസ്റ്റ് യുഗോസ്ലാവിയയുടെ ഭാഗം) ആറ് കുട്ടികൾക്കും ഇപ്പോൾ മുതിർന്നവർക്കും പ്രത്യക്ഷപ്പെടുന്നുവെന്ന് വിശ്വസിക്കുന്നവർ നൽകിയ തലക്കെട്ടാണ് " ഔവർ ലേഡി ഓഫ് മെഡ്‌ജുഗോർജെ ."
ഏറ്റവും വാഴ്ത്തപ്പെട്ട കന്യകാമറിയം , " സമാധാനത്തിന്റെ രാജ്ഞി ", " ദൈവമാതാവ് " എന്നിവയാണ് പ്രത്യക്ഷമായെന്ന ആരോപണത്തെതുടർന്ന് ഓരോരുത്തരും കന്യാമറിയത്തിനെ പരിചയപ്പെടുത്താൻ സ്വയം ഉപയോഗിച്ച വാക്കുകൾ.